**PROCES-VERBAL AL ŞEDINŢEI ORDINARE CONSILIULUI LOCAL ŞIMAND DIN DATA DE 28.11.2017.**

Încheiat azi, 28.11.2017, cu ocazia şedinţei ordinare a Consiliului Local Şimand, convocată prin Dispoziţia Primarului nr.280/24.11.2017.

**ORDINE DE ZI:**

**1.PROIECT DE HOTĂRÎRE PRIVIND ALEGEREA PREȘEDINTELUI DE ȘEDINȚĂ.**

**INIŢIATOR, PRIMAR DEMA FLORIN-LIVIU**

**2.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI ORDINARE DIN DATA DE 28.11.2017.**

**3.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI ORDINARE DIN DATA DE 23.10.2017.**

**INIŢIATOR, PRIMAR DEMA FLORIN-LIVIU**

**4.PROIECT DE HOTĂRÂRE PRIVIND RECTIFICAREA BUGETULUI LOCAL AL COMUNEI ȘIMAND.**

**INIŢIATOR, PRIMAR DEMA FLORIN-LIVIU**

**5.PROIECT DE HOTĂRÂRE PRIVIND COMPLETAREA STRATEGIEI ANUALE DE ACHIZIȚIE PUBLICĂ PE ANUL 2017.**

**INIŢIATOR, PRIMAR DEMA FLORIN-LIVIU**

**6.PROIECT DE HOTĂRÂRE PRIVIND APROBAREA NIVELURILOR IMPOZITELOR ŞI TAXELOR LOCALE PE ANUL 2018.**

**7.PROIECT DE HOTĂRÂRE PRIVIND CONSTITUIREA COMISIEI DE EVALUARE A OFERTELOR CE SE VOR DEPUNE ÎN VEDEREA ATRIBUIRII CONTRACTULUI DE ACHIZIȚIE PUBLICĂ SERVICII DE PROIECTARE PENTRU PROIECTUL „MODERNIZAREA REȚELEI DE DRUMURI DE INTERES LOCAL ÎN COMUNA ȘIMAND, JUD. ARAD, PRIN PNDR 2014-2020”**

**INIŢIATOR, PRIMAR DEMA FLORIN-LIVIU**

**8.PROIECT DE HOTĂRÂRE PRIVIND STABILIREA TARIFELOR DE BAZĂ PE METRU PĂTRAT PENTRU ÎNCHIRIEREA SPAŢIILOR CU ALTĂ DESTINAŢIE DECÂT LOCUINŢĂ ŞI A TERENURILOR APARŢINÂND DOMENIULUI PUBLIC ŞI PRIVAT AL COMUNEI ȘIMAND.**

**INIŢIATOR, PRIMAR DEMA FLORIN-LIVIU**

**9.DIVERSE.**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 12 consilieri din cei 12 în funcţie.

La şedinţă participă domnul primar Dema Florin-Liviu, doamna secretar Brîndaş Lavinia, d-na Fruja Monica, șef birou financiar-contabil, d-na Chiș Codruța, inspector birou financiar-contabil. Mai participă: Cordoș Lucian, Mance Andrei, Dudan Ioan, Chiș Dan, Stelian.

Preşedinte de şedinţă este domnul Pocioian Vasile.

D-nul primar propune suplimentarea ordinii de zi cu 2 proiecte de hotărâre:

1. **PROIECT DE HOTĂRÂRE PRIVIND APROBAREA ASIGURĂRII FINANŢĂRII DE LA BUGETUL LOCAL A CHELTUIELIOR NEELIGIBILE CARE NU SE FINANŢEAZĂ PRIN PNDL PENTRU OBIECTIVUL DE INVESTIŢII** “**MODERNIZARE STRĂZI ÎN LOCALITATEA ȘIMAND, COMUNA ȘIMAND, JUD. ARAD”.**
2. **PROIECT DE HOTĂRÂRE PRIVIND ÎNCHIRIEREA PRIN LICITAŢIE PUBLICĂ A TERENULUI ÎNSCRIS ÎN C.F. NR. 301253 ȘIMAND CU NR. TOP 104, ȘIMANDUL DE SUS, ÎN SUPRAFAȚĂ DE 2915 MP.**

**1. PROIECT DE HOTĂRÎRE PRIVIND ALEGEREA PREȘEDINTELUI DE ȘEDINȚĂ.**

**INIŢIATOR, PRIMAR DEMA FLORIN-LIVIU**

D-nul președinte Para: Vă rog să faceți propuneri.

D-nul consilier Bogdan: Înainte de a trece la propuneri, aș vrea să fac apel la memoria dumneavoastră. Dacă vă aduceți aminte, anul trecut când s-a discutat programul de achiziții publice și strategia anuală de achiziții, președinte de ședință a fost din partea formațiunii politice PSD, ca ulterior la buget să fie din partea UNPR. Noi de comun acord am stabilit aici, ca prin rotație timp de 3 luni câte un consilier să fie președinte de ședință. La momentul respectiv, în luna iunie, am început cu d-nul consilier Ciobotă, cel mai în vârstă dintre consilieri, după cum prevede legea. Dacă noi continuăm să mergem în ordinea în care am plecat anul trecut, în fiecare an la aprobarea programului anual de achiziții și la aprobarea bugetului o să fie reprezentanții acelorași formațiuni politice. La anul o să fie din nou la achiziții PSD iar la buget UNPR. Vreau să vă propun un singur aspect. Să trecem peste aceste 2 formațiuni politice. Nu poate exista o rocadă între ele dintr-un singur considerent: Strategia anuală și programul anual de achiziții au strânsă legătură cu bugetul și invers. Nu vrem să existe nici o suspiciune cum că ar exista o înțelegere în acest sens, ca la achiziții să fie tot PSD iar la buget UNPR și ca atare vă propun să sărim peste reprezentanții acestor 2 formațiuni politice. Propun să urmeze reprezentantul ALDE ca să fie o transparență totală în ceea ce facem aici.

D-nul președinte Para: D-nul consilier Neamți a fost președinte de ședință, urmează d-nul consilier Groza.

D-nul consilier Groza: Refuz. Nu pot să fiu președinte de ședință, pentru că nu știu dacă o să fiu prezent la fiecare ședință, fiind plecat și prin străinătate.

D-nul consilier Bogdan: Eu am încercat să nu creem nici o suspiciune. Domnule președinte, vă rog să supuneți la vot să respectăm ordinea care a fost și până acuma privind alegerea președintelui de ședință. D-nul președinte Para supune la vot propunerea d-nului consilier Bogdan, aceasta fiind aprobată cu **11 voturi pentru (Bodnariu, Capra, Ciobotă, Dudaș, Fruja, Groza, Lihor, Neamți, Para,Pocioian, Sodinca) și o abținere(Bogdan).**

**D-nul consilier Dudaș: Propun pe d-nul consilier Pocioian.**

**Se supune la vot propunerea d-nului consilier Dudaș, privind alegerea d-nului consilier Pocioian** ca preşedinte de şedinţă pentru următoarele trei luni și se aprobă cu 12 voturi pentru**(Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para,Pocioian, Sodinca), devenind astfel Hotărârea nr.114.**

**2.PROIECT DE HOTĂRÂRE PRIVIND APROBAREA ORDINII DE ZI ORDINARE A ŞEDINŢEI A CONSILIULUI LOCAL ŞIMAND DIN DATA DE 28.11.2017.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre privind aprobarea ordinei de zi, cu cele 2 suplimentări propuse de către d-nul primar, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para,Pocioian, Sodinca), devenind astfel Hotărârea nr.115.**

**3.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI ORDINARE DIN DATA DE 23.10.2017.**

**INIŢIATOR, PRIMAR DEMA FLORIN-LIVIU**

**D-nul președinte Pocioian: Dacă aveți propuneri sau opinii care nu au fost menționate în conținutul procesului verbal, vă rog să le expuneți.**

**D-nul consilier Dudaș: D-na secretar, vă rog să corectați în procesul verbal referitor la casa d-nului Goron. Eu nu m-am referit la casă, m-am referit la anexă, care nu mai are acoperiș, pereții fiind degradați.**

**D-nul consilier Bogdan: Am făcut referire la scaunele de la școală. Nu am spus că le casăm și le dăm la Primărie. Scaunele care nu mai corespund din punct de vedere tehnic, se casează și materialul rezultat după ce e valorificat intră banii în contul școlii iar celelalte care sunt degradate în procent de 50-60%, râmân în inventar și le dăm în custodie la Primărie.**

**D-nul consilier Bogdan: Încă un aspect. Nu eu am hotărât ca fiecare subunitate să aibă câte un laptop, Consiliul de Administrație al Școlii a hotărât.**

**D-nul președinte supune la vot proiectul de hotărâre, cu corecturile menționate mai sus, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) devenind astfel Hotărârea nr.116.**

**4.PROIECT DE HOTĂRÂRE PRIVIND RECTIFICAREA BUGETULUI LOCAL AL COMUNEI ȘIMAND.**

**INIŢIATOR, PRIMAR DEMA FLORIN-LIVIU**

**D-na Fruja prezintă raportul întocmit.**

**d-nul consilier Bogdan: Dacă vă mai amintiți, la penultima rectificare de buget a fost alocată suma de 16.500 lei pentru stațiile de autobuz. Nu știu ce sumă a fost folosită de acolo, însă doleanța mea este și am discutat și cu d-nul primar, să se facă un gard la Grădinița PN1. Acolo îi trage curentu pe copii.**

**D-nul consilier Bogdan: Mai am o problemă. De acum înainte, atâta timp cât voi fi reprezentantul în cadrul Consiliului de Administrație din partea C.L, o să vin și voi supune pentru un vot de principiu nota de fundamentare a școlii. Nu mai facem nimic la școală până nu avem votul dumneavoastră. Am o notă de fundamentare pe care o să vi-o prezint pe scurt:**

* **Scaune pentru sălile de clasă Școala Gimnazială corp B și Școala primară I-IV Șimandul de Sus – 200 buc- din banii cetățenilor comunei Șimand au fost cumpărate scaune pentru sălile de clasă de la Școala V-VIII. La momentul de față școala mai are în buget 86.000 lei**

**d-nul consilier Bogdan:Majoritatea dintre noi avem apă caldă acasă. Nu consider că e un lux să aibă și copii la școala.**

* **Boilere pentru apă caldă menajeră la Școala Gimnazială corp A, corp B, școala de lângă Primărie, Școala cu cls.I-IV Șimandul de Sus și grădinița PN1;**
* **Jaluzele la sălile de clase și la holurile de acces;**

**D-nul președinte supune la vot Nota de fundamentare a Școlii Gimnaziale Șimand, aceasta fiind votată cu unanimitate de voturi.**

**D-nul președinte supune la vot proiectul de hotărâre,acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.117.**

**5.PROIECT DE HOTĂRÂRE PRIVIND COMPLETAREA STRATEGIEI ANUALE DE ACHIZIȚIE PUBLICĂ PE ANUL 2017.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.118.**

**6.PROIECT DE HOTĂRÂRE PRIVIND APROBAREA NIVELURILOR IMPOZITELOR ŞI TAXELOR LOCALE PE ANUL 2018.**

**INIŢIATOR, PRIMAR DEMA FLORIN-LIVIU**

**D-na Chiș: Conform raportului anexat, am propus ca taxele și impozitele locale să rămână la același nivel din anul 2017.**

**D-nul consilier Bodnariu: Referitor la taxa pentru cositori. Nu am înțeles care este cuantumul.**

**D-na Chiș: Este o eroare. Propunerea este de 0,5 lei/m2.**

**D-nul consilier Fruja: Având în vedere că aceste taxe vor face parte integrantă din bugetul de venituri și cheltuieli, nu trebuiau să stea la transparență?**

**D-na Chiș: Au fost afișate la sediul Primăriei.**

**D-nul consilier Lihor: Aș vrea să vă propun niște idei, posibile modificări. La taxa pentru terenuri cu construcții pe intravilan. Vin cu propunerea, dacă bugetul permite, pentru a încuraja fermierii și producătorii locali să scădem puțin, propun undeva 28-29 lei pentru terenul cu construcții pe intravilan.**

**D-na Chiș: Dumneavoastră vă referiți la terenurile cu construcții pe extravilan, care însă nu afectează fermierii. La terenurile cu construcții pe intravilan am propus nivelul minim, nu putem să mai scădem.**

**D-nul consilier Lihor: La art.470 alin.2 - impozitul pe mijloace de transport, am putea să mai scădem puțin. Însă dacă d-nii consilieri consideră că bugetul ar fi afectat, rămâne cum au fost propuse. Rămâne cum au fost propuse sau încercăm o diminuare?**

**D-nul președinte Pocioian: Eu zic să nu facem nici o modificare. Să rămână la nivelul din anul 2017.**

**D-nul consilier Bogdan: - La pag.13 - art.474 alin.8 -** 30% din cuantumul taxei pentru eliberarea certificatului sau a autorizaţiei iniţiale – tăiați peste certificat – este vorba de autorizație

La pag.15 – art.474 alin.15 - Taxa pentru eliberarea unei autorizaţii privind lucrările de racorduri şi branşamente la reţele publice de apă, canalizare, gaze, termice, energie electrică, telefonie şi televiziune prin cablu - 13 lei, inclusiv, pentru fiecare racord – ca să nu se înțeleagă greșit – pentru fiecare tip de racord

D-nul consilier Bogdan: Referitor la taxa pentru restaurante și baruri. Noi nu suntem pe lege. Legea prevede un cuantum minim de 4000 lei pentru o suprafață mai mare de 500 m2. Propun 4000 lei, așa cum prevede legea. Se supune la vot propunerea d-nului Bogdan și se aprobă cu **11 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian,) și o abținere(Sodinca).**

D-nul consilier Para: Referitor la taxa PSI. D-nul viceprimar, mașina de pompieri funcționează la ora actuală?

D-nul viceprimar: Este defectă pompa. I-am refăcut actele. Trebuie sa mergem cu ea la RAR să îi refacem CIV-UL.

D-nul consilier Bogdan: Referitor la taxa PSI. Nu mi se pare corect ca la persoane fizice să fie 10 lei iar la persoane juridce - 100 de lei

D-na Chiș: Să facem o diferențiere la persoane juridice. La cei care au în proprietate o casă le aplicăm 100 de lei. Iar celor care nu au în proprietate o casă, li se vor aplica 10 lei. Se supune la vot propunerea d-nei Chiș și se aprobă cu 7 voturi pentru( Bodnariu, Bogdan, Ciobotă, Groza, Neamți, Pocioian,Sodinca) și 5 abțineri(Capra, Dudaș, Fruja, Lihor, Para).

D-nul consilier Bogdan: Referitor la taxa de salubrizare. În 30 iunie a intrat în vigoare ordonanța care face referire la taxa de la fondul mediu care se suspendă până la data de 1 ianuarie 2019. Noi când am stabilit taxa de salubrizare am luat în calcul și taxa pentru fondul de mediu. Trebuie să o modificăm. Propun 4,5 lei/persoană.

D-nul președinte Pocioian: Propun 5 lei/persoană. Se supune la vot propunerea d-nului președinte și se aprobă cu unanimitate de voturi.

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.119.**

**7.PROIECT DE HOTĂRÂRE PRIVIND CONSTITUIREA COMISIEI DE EVALUARE A OFERTELOR CE SE VOR DEPUNE ÎN VEDEREA ATRIBUIRII CONTRACTULUI DE ACHIZIȚIE PUBLICĂ SERVICII DE PROIECTARE PENTRU PROIECTUL „MODERNIZAREA REȚELEI DE DRUMURI DE INTERES LOCAL ÎN COMUNA ȘIMAND, JUD. ARAD, PRIN PNDR 2014-2020”.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.120.**

**8.PROIECT DE HOTĂRÂRE PRIVIND STABILIREA TARIFELOR DE BAZĂ PE METRU PĂTRAT PENTRU ÎNCHIRIEREA SPAŢIILOR CU ALTĂ DESTINAŢIE DECÂT LOCUINŢĂ ŞI A TERENURILOR APARŢINÂND DOMENIULUI PUBLIC ŞI PRIVAT AL COMUNEI ȘIMAND.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.121.**

**9.PROIECT DE HOTĂRÂRE PRIVIND APROBAREA ASIGURĂRII FINANŢĂRII DE LA BUGETUL LOCAL A CHELTUIELIOR NEELIGIBILE CARE NU SE FINANŢEAZĂ PRIN PNDL PENTRU OBIECTIVUL DE INVESTIŢII** “**MODERNIZARE STRĂZI ÎN LOCALITATEA ȘIMAND, COMUNA ȘIMAND, JUD. ARAD”.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.122.**

**10. PROIECT DE HOTĂRÂRE PRIVIND ÎNCHIRIEREA PRIN LICITAŢIE PUBLICĂ A TERENULUI ÎNSCRIS ÎN C.F. NR. 301253 ȘIMAND CU NR. TOP 104, ȘIMANDUL DE SUS, ÎN SUPRAFAȚĂ DE 2915 MP.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.123.**

**11. DIVERSE.**

**INIŢIATOR, PRIMAR DEMA FLORIN-LIVIU**

**d-nul Cordoș Lucian: Noi am venit în fața dumneavoastră în legătură cu o problemă pe care o avem cu deținătorii de ovine. Dacă este legal, ar trebui dată o hotărâre de consiliu în care să se stabilească clar, că cei care dețin oi să nu mai poată în perioada decembrie-ianuarie să bată câmpul din capăt în capăt. Mare lucru la această oră nu se mai găsesște pe câmp, însă aceștia bat câmpul, trecând peste culturile noastre. Noi suntem obligați să stăm de pază pentru a ne proteja culturile. Ar trebuie ca printr-o hotărâre de consiliu, să se stabilească, perioada de pășunat.**

**D-nul președinte Pocioian: Din câte îmi aduc aminte, în legea pajiștilor este prevăzută perioada pășunatului. Va trebui să ne informăm cu privire la acest aspect iar în cel mai scurt timp să avem o soluție pentru această problemă.**

**D-nul Cordoș: Cel mai scurt timp pentru noi a cam trecut. Eu zic că se poate stabili acum și aici că aceștia nu au ce căuta pe câmp iar în caz contrar poliția să îi poată amenda.**

**D-nul consilier Bodnariu: Având în vedere că am mai făcut un Regulament, cel de gospodărire, am mai putea face un Regulament, în temeiul legii iar apoi aceștia să fie amendați.**

**D-nul consilier Fruja: Poliția Română nu dă amenzi după o HCL. Conform Legii, Poliția poate da amenzi.**

**D-nul primar: Le vom face o notificare, prin care le vom pune în vedere să se conformeze prevederilor Legii pajiștilor.**

Epuizându-se punctele de pe ordinea de zi, **preşedintele de şedinţă încheie lucrările şedinţei ordinare din data de 28.11.2017,** drept pentru care am încheiat prezentul proces-verbal.

**Preşedinte de şedinţă, Avizat de legalitate,**

**Pocioian Vasile secretar Brîndaş Lavinia**